6400 kilométert tekert a megjövendölt nőért | Life.ma
6400 kilométert tekert a megjövendölt nőért
Pradyumna Kumar „PK” Mahanandia mindenét eladta, hogy Charlotte után mehessen. Indiában a mai napig létezik a kasztrendszer, ami tulajdonképpen a rasszizmus egyik megfelelője. Pradyumna Kumar „PK” Mahanandia például érinthetetlenként született, ezért soha nem gondolta volna, hogy egyszer egy gazdag svéd nő lesz a párja.
A férfi nem mindennapi élettörténete akkor kezdődött, amikor Orissa jósa azt találta mondani a szülőknek, hogy a gyermekük párja Bika csillagjegyű, erdőbirtokos és nagyszerűen játszik a furulyán.
„Gyerekkoromban azt mondták, hogy a művészettel és a színekkel kell foglalkoznom. A rajzolásban gyors voltam. Később ösztöndíjt kaptam Orissában. Az utcán tilos volt portrékat festeni, emiatt gyakran a kapitányságon találtam magam.
Ott legalább kaptam enni és aludhattam. Az életem a remény és a kétségbeesés között telt, de sok hírességgel találkoztam. Megismertem például Valentina Tereskovát (orosz űrhajósnő), aki elhívott, hogy portrékat fessek róla, amikor Indiában járt. Ezek közül sok megjelent a tévében, másnap pedig híres lettem Delhiben.” – mesélte a férfi, aki 1975-ben, egy decemberi délutánon találkozott élete szerelmével.
„Súlytalannak éreztem magam, amikor megközelítette a festőállványomat. Nem találtam a szavakat. Úgy nézett rám, mint egy röntgengép. Nem tudtam azonnal vállalni, ezért arra kértem, hogy jöjjön vissza holnap. Háromszor jött vissza, és mindig duplán fizetett, amit nem akartam megengedni neki, mert csak a kopasz emberektől kérek dupla pénzt.
Amikor másodjára találkoztunk, akkor éreztem, hogy megvalósul a prófécia. Távoli országból érkezett, Bika volt a csillagjegye, egy erdőt birtokol, furulyán és zongorán játszik. Annyira izgatott lettem, hogy először nem tudtam rendes angolsággal beszélni.”
Mint kiderült Charlotte régebb óta el akart utazni Indiába, aminek a kultúráját korábban tanulmányozta. A nő így emlékezett vissza:
„Lenyugtattam, és felvetettem az ötletet, hogy menjünk el a szülőfalujába. Ott megismerkedtem az apjával és a testvéreivel. Csak az álmaimat követtem, de olyan érzésem volt, mintha hazaértem volna.
Hiszek a reinkarnációban, ott pedig erősen éreztem, hogy az előző életemben Indiában éltem. Mahanandia testvére meditáció után azt mondta, hogy követnie kell engem.”
Két-három héttel később Charlotte elutazott, de nem sokkal később Mahanandia eladott mindent, majd vett egy kerékpárt, hogy a 6400 kilométerrel távolabb lévő szerelméhez utazzon. A férfi 80 dollárral és pár száz rúpiával a zsebében vágott neki a kalandnak.
Mahanandia megjárta Kandahart, Kabult, Isztambult, miközben folyamatosan tartotta a kapcsolatot a svéd hölggyel. Sok helyen a festményeiért cserébe kapott szállást és ételt, valamint sok hippi baráttal gazdagodott.
„Ha van akarat, akkor megoldás is van! Ma sokkal nehezebb kezelni a menekülteket, de lehetséges. A félelem és a kétely a legnagyobb ellensége a döntéshozatalnak, mert ezek megnehezítik azt.” – fejtette ki a véleményét a menekültválságról Mahanandia.
Az indiai férfi és Charlotte már 40 éve él boldog házasságban, aminek titkáról a következőt mondta Mahanandia:
„Nincs titok. A házasság nem csak fizikai, hanem lelki kötelék is. Ez a felismerés segít a boldogulásban. Ha bemegyek a házba, akkor előbb lepakolom az egómat, ami szoros kapcsolódik az elméhez. Ha ezeket kint hagyom, akkor csak a belső nyitottság marad.”
indiai férfi indiai kasztrendszer megjövendölt pár párkapcsolat prófécia szerelmi történet 2017-04-08
Előző: Mire számítsunk áprilisban?
Következő: Milyen mágia hat ránk?
Idősebb, gyermektelen párok őszinte vallomása arról, hogy megbánták-e a döntésüket
Gyűrűvel vonzhatod be a lelki társadat